รัฐมนตรีว่าการกระทรวงทรัพยากรธรรมชาติและสิ่งแวดล้อม เตรียมเสนอคณะรัฐมนตรีพิจารณาแผนการพัฒนาแหล่งท่องแหล่งท่องเที่ยวในกลุ่มจังหวัดภาคใต้ฝั่งอันดามัน เพื่อกระตุ้นเศรษฐกินชุมชนและการปล่อยก๊าซเรือนกระจกสุทธิเป็นศูนย์
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวว่า จากการติดตามการดำเนินงานในพื้นที่กลุ่มจังหวัดภาคใต้ฝั่งอันดามันเกี่ยวกับความพร้อมของแหล่งท่องเที่ยวทางธรรมชาติและศักยภาพการรองรับปริมาณนักท่องเที่ยวสูงสุด (Carrying Capacity) บริเวณอุทยานแห่งชาตินพรัตน์ธารา-หมู่เกาะพีพี อ.เมือง จ.กระบี่ โดยกระทรวงทรัพยากรธรรมชาติและสิ่งแวดล้อมจะนำเสนอแผนการพัฒนาแหล่งท่องแหล่งท่องเที่ยวในกลุ่มจังหวัดภาคใต้ฝั่งอันดามัน 6 จังหวัด คือ กระบี่ ตรัง พังงา ภูเก็ต ระนอง และสตูล ให้ที่ประชุมคณะรัฐมนตรีอย่างเป็นทางการนอกสถานที่พิจารณาวันที่ 16 พฤศจิกายนด้วย เพราะการพัฒนาแหล่งท่องเที่ยวดังกล่าวจะช่วยสร้างรายได้ให้กับชุมชนและกระตุ้นเศรษฐกิจของประเทศ สิ่งสำคัญแผนพัฒนานี้จะเน้นการลดการปล่อยก๊าซเรือนกระจกนำไปสู่ความเป็นกลางทางคาร์บอน การปล่อยก๊าซเรือนกระจกสุทธิเป็นศูนย์ และคำนึงถึงประโยชน์ที่ประชาชนจะได้รับเป็นอันดับแรก        รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวย้ำว่า จากการสำรวจแหล่งท่องเที่ยวในส่วนของกระทรวงทรัพยากรธรรมชาติและสิ่งแวดล้อม พบทางบกมีความพร้อมแล้ว 100 เปอร์เซ็นต์ ส่วนทางทะเลเหลือความพร้อมอีกเล็กน้อยจะพร้อมอย่างสมบูรณ์ ซึ่งมาตรการปิดแหล่งท่องเที่ยวธรรมชาติทำให้ธรรมชาติฟื้นตัวได้เร็วขึ้น ในอนาคตมีแผนหมุนเวียนปิดแหล่งท่องเที่ยวทางธรรมชาติอย่างเป็นระบบ เพื่อให้แหล่งท่องเที่ยวทุกแห่งมีความสมบูรณ์สวยงามไว้บริการนักท่องเที่ยว